247

**Miralem Porobić, dip. pravnik - advokat**

**Ajla Avdagić, dipl. pravnik**

**TRI STUBA AARHUŠKE KONVENCIJE**

**SA POSEBNIM OSVRTOM NA ZAŠTITU OKOLIŠA**

**Sažetak**

Ovim radom se želi ukazati na nastojanja da se prostoru i okruženju

gdje živimo posveti dužna pažnja, jer u zavisnosti od našeg odnosa prema

okolišu, je i odnos okoliša prema nama. Velike klimatske promjene, poplave,

suše, požari, epidemije, svaki dan ukazuju da taj naš odnos prema prirodi još

uvijek nije dostigao zadovoljavajući nivo, te da se i pravnom regulativom

mora isti poboljšavati.

**Ključne riječi**: okoliš, ekologija, pristup informacijama, učešće javnosti u

donošenju odluka, pristup pravdi.

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

248

**THE THREE PILLARS OF AARHUS CONVENTION**

**WITH SPECIAL EMPHASIS ON THE ENVIRONMENTAL**

**PROTECTION**

**Abstract**

With this scientific paper wants to point out to efforts to space and

environment where we live devote due attention, because depending on our

attitude towards the environment, is attitude the environment towards

us.Great climate change, floods, droughts, fires, epidemics, every day show

that this our attitude to nature is not yet reached a satisfactory level, and that

this same attitude must improve with the legal regulations.

**Key words**: environment, ecology, access to information,.public partipation

in decision making, access to justice

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

249

**UVOD**

Indijanski poglavica Seattle (1790. ? - 7.6.1866.) ušao je u istoriju i

njegove riječi upućene u pismu 1854. godine američkom predsjedniku

Abrahamu Lincolnu u Washington, kada je ovaj izrazio želju da SAD kupi

velika područja indijanske zemlje na sjeverozapadnom dijelu Amerike (danas

država Washington) su postale vodilja ekologa u cijelom svijetu. Tada je on

rekao: «

"Bijeli nas čovjek teško može razumijeti. Njemu Zemlja nije vrat već

– neprijatelj kojega pokorava, iscrpljuje i – ostavlja. Njegova će pohlepa

uništiti zemlju i ostaviti za sobom pustoš..."

Migracija stanovništva, a posebno sve prisutnija međunarodna

trgovina, veoma su uticali na potrebu da se pojedini slučajevi regulišu

propisima. Međunarodno regulisanje odnosa je počelo sa sačinjavanjem

pojedinačnih ugovora između susjednih zemalja, u cilju regulisanja zaštite

rijeka i jezera koja se nalaze u obje zemlje, a posebno u cilju sprečavanja

bacanja otpada i tako prljanja vode. Poznati su takvi ugovori iz devetnaestog

vijeka između Francuske i Švicarske, zatim između Francuske i Italije, te

posebni ugovori između Francuske i Engleske u pogledu očuvanja i načina

izlovljavanja riba u morskim vodama između ove dvije zemlje. U istom

vijeku je sačinjena i prva međunarodna deklaracija oko zaštite ptica koje su

važne za poljoprivredu, koja je potpisana između Austro ugarske i Italije.

Dalji privredni razvoj je uticao da problem čovjekovog okoliša

postaje podstrek za organizovanje najveće Konferencije UN o čovjekovom

okolišu do tada, u Štokholmu od 5-16. juna 1972. godine. Konferenciji su

prisustvovali predstavnici 113 država te brojnih međunarodnih organizacija

Na Konferenciji je usvojena Deklaracija o čovjekovom okolišu koja se

sastojala od dvadeset i šest načela za zaštitu, očuvanje i poboljšanje

čovjekova okoliša te Akcijski program koji je sadržavao 109 preporuka za

konkretne akcije država. Načelima i preporukama Stocholmske konferencije

istaknuta je opća dužnost država da štite okoliš te dužnost da ne uzrokuju

štetu okolišu drugih država i okolišu koji je izvan granica nacionalne

jurisdikcije. I pored takvog odziva država Načela i preporuke Stockholmske

konferencije nisu bili obvezni, ali značaj ove Konferencije je bio izuzetan.

Tako već krajem 1972. Opća skupština UN osnovala novu međunarodnu

ustanovu – Program za okoliš UN (kratica UNEP – United Nations

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

250

Environment Program) da bude središte i koordinator aktivnosti zaštite i

očuvanja okoliša u sklopu sustava UN.

Godine 1992., od 3. do 14. juna održana je u Rio de Janeiru

konferencija UNCED-a, za koju tvrde da je istorijska, o daljnjem razvoju

cjelokupnog čovječanstva, na kojoj su sudjelovali izaslanici iz 179 država i

više stotina predstavnika raznih nevladinih udruga.

Na ovoj Konferenciji je usvojeno pet dokumenata:

1) Rio deklaracija o okolišu i razvoju,

2) Agenda 21 (radni program za 21. stoljeće),

3) Okvirna konvencija o klimatskim promjenama,

4) Konvencija o biološkoj raznolikosti, i

5) Deklaracija o šumama.

Međunarodna zajednica je donijela brojne konvencije, protokole,

deklaracije koje bi trebale da regulišu ponašanja u različitim oblastima našeg

okoliša:

1) Međunarodna konvencija o sprječavanju onečišćenja naftom, zaključena

1954. u Londonu;

2) Ženevskoj konvenciji o otvorenom moru iz 1958;

3) Konvencija o močvarama od međunarodne važnosti iz 1971., izmijenjena

1982. i 1987;

4) Konvencija o spriječavanju onečišćenja mora potapanjem otpada i drugih

tvari s brodova i

zrakoplova, iz 1972, izmijenjena Protokolom iz 1996;

5) Konvencija UNESCO-a o zaštiti svjetske kulturne i prirodne baštine iz

1972;

6) Konvencija o međunarodnoj trgovini ugroženih vrsta divlje faune i flore

iz 1973;

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

251

7) Konvencija o spriječavanju onečišćenja s brodova iz 1973., izmijenjena

Protokolom iz 1978.- poznata i kao MARPOL konvencija;

8) Konvencija o zaštiti Sredozemnog mora od onečišćenja (Barcelona,

1976); Izmjena konvencije o zaštiti Sredozemnog mora od onečišćavanja

(Barcelona 1995);

9) Konvencija o prekograničnom onečišćenju zraka na velikim udaljenostima

(Geneva, 1979);

10) Konvencija o očuvanju migratornih vrsta divljih životinja iz 1979;

11) Konvencija UN o pravu mora iz 1982., koja je stupila na snagu 1994;

12) Bečka konvencija o zaštiti ozonskog omotača iz 1985. Na osnovu ove

Konvencije je doneseno nekoliko protokola i to:

a) Montrealski protokol o tvarima koje oštećuju ozonski omotač

(Montreal, 1987)

b) Dopuna Montrealskog protokola o tvarima koje oštećuju ozonski

omotač (London, 1990)

c) Izmjena Montrealskog protokola koje oštećuje ozonski omotač

(Copenhagen, 1992)

d) Izmjena Montrealskog protokola koje oštećuje ozonski omotač

(Montreal 1997)

e) Izmjena Montrealskog protokola koje oštećuje ozonski omotač

(Peking, 1999);

13) Konvencija o procjeni utjecaja na okoliš preko državnih granica (Espoo

1991);

14) Okvirna konvencija Ujedinjenih naroda o promjeni klime (Rio de Janeiro,

1992);

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

252

Pitanje klimatskih promjena na globalnom planu rješava se Okvirnom

konvencijom Ujedinjenih naroda o promjeni klime (UNFCCC). Konvencija

je usvojena u New Yorku u maju 1992. godine, a potpisana na samitu u Rio

de Janeiru u junu iste godine.

Konvencija je stupila na snagu 21. marta 1994. godine, a danas ima

192 stranke. Do sada je 191 država ratificirala Okvirnu Konvenciju UN-a o

promjeni klime. Naša zemlja je ovu Konvenciju ratificirala 07. septembra

2000., a 6. decembra 2000. Konvencija je stupila na snagu. U skladu sa

principom o zajedničkoj, ali izdiferenciranoj odgovornosti, a posebno

odgovornosti razvijenih zemalja u dosadašnjem zagrijavanju atmosfere,

odredbama Konvencije jasno su razgraničene obaveze zemalja u razvoju,

zatim zemalja sa prelaznom ekonomijom i industrijski razvijenih zemalja.

(Član 4, 5, 6, 12, Konvencije).

Zemlje u razvoju, među kojima je i Bosna i Hercegovina, preuzele su

samo opšte obaveze u pogledu:

Izrada i periodično dostavljanje organima Konvencije nacionalnog

katastra emisija stakleničkih plinova

Sprovođenje programa mjera za ublažavanje posljedica

Saradnje u transferu tehnologija, istraživanjima, sistematskim

posmatranjima i razmjeni podataka

Racionalnog korištenja absorbera i rezervoara stakleničkih plinova

Saradnja u pripremi mjera adaptacije i zaštiti područja izloženih suši,

poplavama, kao i zaštiti vodnih resursa

Uključivanje u procjene klimatskih promjena u odgovarajuće

nacionalne strategije

Saradnje u oblasti obrazovanja, obuke i jačanja svijesti.

Temeljni cilj Konvencije je „...postignuti stabilizaciju koncentracija

stakleničkih plinova u atmosferi na razinu koja će spriječiti opasno

antropogeno djelovanje na klimatski sistem. Ta razina treba se ostvariti u

vremenskom okviru dovoljno dugom da omogući ekosustavu da se prilagodi

na klimatske promjene, da se ne ugrozi proizvodnja hrane i da se omogući

nastavak ekonomskog razvoja na održiv način“. Prema Konvenciji, zemljama

potpisnicama Priloga I (uglavnom sve razvijene zemlje svijeta i zemlje s

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

253

ekonomijama u tranziciji (BiH), dopuštena je određena fleksibilnost u

pogledu ispunjenja obveza prema Konvenciji i Kyotskom protokolu radi

jačanja njihove sposobnosti za rješavanje problema klimatskih promjena.

Ovu fleksibilnost su, odabirom godine u kojoj su emisije bile najviše u

razdoblju 1985.-1990. za baznu godinu umjesto 1990., iskoristile: Bugarska

(bazna godina 1988.), Mađarska (prosjek 1985.-1987.), Poljska (1988.),

Rumunjska (1989.) i Slovenija (1986.). Odobreno povećanje iznosi 10-23%.

15) Konvencija o prekograničnim učincima industrijskih nesreća (Helsinki,

1992);

Interesantno je uočiti da ova Konvencija, u čl.2. st. 2.ima, iz različitih

razloga, i neka ograničenja primjene i Konvencija se neće primjenjivati na:

Nuklearne nesreće ili neželjene radiološke događaje; Nesreće na vojnim

postrojenjima; Greške na branama, s izuzetkom učinaka industrijskih nesreća

izazvanih tim greškama; Na nesreće pri kopnenom prijevozu, isključujući:

Hitne mjere odgovaranja na takve nesreće; Prijevoz na lokaciji opasne

djelatnosti; Slučajno ispuštanje genetski izmijenjenih organizama; Nesreće

izazvane djelatnostima na morskom okolišu, uključujući istraživanje ili

iskorištavanje morskog dna; Naftne mrlje ili druge štetne tvari u moru.

16) Konvencija o nadzoru preko graničnog prometa opasnog otpada i

njegovu odlaganju, (Basel 1992); Uz Bazelsku konvenciju usvojen je 1999.

Protokol o odgovornosti i naknadi štete prouzročene prekograničnim

prometom opasnog otpada i njegovim odlaganjem;

17) Konvencija o zaštiti i upotrebi prekograničnih vodotoka i međunarodnih

jezera, zaključena je 1992 u Helsinkiju pod okriljem Gospodarske komisije

UN za Europu. 1999.god. usvojen je uz Konvenciju Protokol o vodi i

zdravlju;

18) Konvencije o biološkoj raznolikosti, usvojena 1992 na Samitu u Rio de

Janeiru;

U sklopu razmatranja problematike zaštite životne sredine, aktivnost

Global Compacta je usmjerena na ukazivanje pogodnosti poštivanja

osnovnog principa zaštite životne sredine, dobrog poslovnog odnosa prema

sredini u kojoj se živi i radi, a što je izraženo kroz tri osnovna prinicpa:

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

254

1. Podrška obazrivog pristupa izazovima okoliša

2. Inicijativa za promocijom veće okolinske odgovornosti

3. Hrabriti razvoj i širenje okolinsko prijateljskih tehnologija.

Ovi principi su proizašli iz tzv. Agende 21. koja je usvojena u Rio de

Janeiro u junu 1992.g., gdje je u 30-om poglavlju pažnja posvećena jačanju

uloge biznisa i industrije u zaštiti okoliša.

19) Globalna Konvencija o biološkoj raznolikosti iz Rija, koja je stupila na

snagu 1993., Uz Konvenciju je 2000. godine usvojen i Kartagenski Protokol

o biosigurnosti;

20) Konvencija Ujedinjenih naroda o suzbijanju dezertifikacije u zemljama

pogođenim jakim sušama i/ili dezertifikacijom, osobito u Africi (Pariz,

1994);

21) Konvencija o upotrebi vodenih tokova za druge svrhe osim plovidbe,

1997. u sklopu UN

22) Konvencija o pristupu informacijama, o sudjelovanju javnosti u

odlučivanju i pristupu pravosuđu u pitanjima okoliša (Aarhus, 1998);

23) Konvencija o europskim krajobrazima (Firenca, 2000);

24) 2004. stupile su na snagu Roterdamska konvencija o suglasnosti na

prethodno informiranje i Stockholmska konvencija o nerazgradivim

organskim onečišćivačima;

25) Bazelska Konvencija o kontroli prekograničnog transporta opasnog

otpada i njegovom skladištenju koja je stupila na snagu 8.10.2005;

26) Konvencija o vlažnim staništima od međunarodnog značaja posebno kao

staništa ptica močvarica (Ramsarska konvencija);

27) Konvencija o zaštiti europske biološke raznolikosti i staništa (Bernska

konvencija);

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

255

28) Konvencija o zaštiti migratornih vrsta divljih životinja (Bonnska

konvencija).

Osim ovih i drugih konvencija, postoje i brojni protokoli, kao:

Protokol o spriječavanju onečišćavanja Sredozemnog mora potapanjem

otpadnih i drugih tvari s brodova iz zrakoplova (Barcelona, 1976) ; Izmjena

protokola o spriječavanju onečišćenja Sredozemnog mora potapanjem

otpadnih i drugih tvari s brodova iz zrakoplova ili spaljivanjem na moru

(Barcelona, 1995);

Protokol o zaštiti Sredozemnog mora od onečišćenja kopnenim izvorima

(Atena 1980);

Protokol o dugoročnom financiranju Programa suradnje za praćenje i

procjenu prekograničnog prijenosa onečišćujućih tvari u zraku na velike

udaljenosti u Europi (tzv. EMEP Protokol), iz 1984;

Protokol o smanjenju emisija sumpora ili njihovih prekograničnih tokova za

najmanje 30% u odnosu na 1985. i novi Protokol u daljnjem smanjenju

emisija sumpora, iz 1994;

Protokol o nadzoru emisije hlapljivih organskih spojeva ili njihovih

prekograničnih tokova, iz 1991;

Protokol o posebno zaštićenim područjima i biološkoj raznolikosti u

Sredozemlju (Barcelona, 1994. i Monako 1995);

Protokol o zaštiti Sredozemnog mora od onečišćenja uslijed istraživanja i

iskorištavanja epikontinentalnog pojasa, morskog dna i morskog podzemlja

(Madrid, 1994);

Protokol o zaštiti Sredozemnog mora od onečišćenja kopnenim izvorima i

aktivnostima (Sirakuza, 1996);

Protokol o sprječavanju onečišćenja Sredozemnog mora prekograničnim

prijevozom opasnog otpada i njegovog odlaganja (Izmir, 1996);

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

256

Protokol o nadzoru emisija dušikovih oksida ili njihovih prekograničnih

tokova, iz 1998;

Protokol o otpornim organskim tvarima, iz 1998;

Protokol o teškim metalima, iz 1998;

Protokol o suzbijanju zakiseljavanja, eutrofikacije i troposferskog ozona, iz

1999;

Protokol uz Okvirnu konvenciju Ujedinjenih naroda o promjeni klime

(Kyoto, 1999);

Protokol o saradnji u spriječavanju onečišćavanja s brodova i, u slučajevima

opasnosti, u suzbijanju onečišćavanja Sredozemnog mora (Malta, 2002);

Protokol o strateškoj procjeni okoliša (Kijev 2003);

Europska komisija (EK) je usvojila više direktiva:

Direktiva o integralnoj prevenciji i kontroli zagađenja (Directive on integrated

pollution prevention and control IPPC Directive 96/61 EC), temelj politike

Evropske unije u oblasti okoliša;

Direktive koje se odnose na prvi i drugi “stup” Arhuške konvencije koje su

države članice EU morale prenijeti u svoja nacionalna zakonodavstva do 14.

februara, odnosno do 25. juna 2005. godine:

Direktiva 2003/4/EZ europskog parlamenta i vijeća of 28. januara 2003. o

pristupu javnosti informacijama o okolišu i kojom se ukida direktiva vijeća

90/313/EEZ;

Direktiva 2003/35/EZ europskog parlamenta i vijeća od 26. maja 2003.

kojom je osigurano sudjelovanje javnosti kod izrade određenih planova i

programa koji se odnose na okoliš te se njom izmjenjuju i dopunjuju odredbe

o sudjelovanju javnosti i pristupu pravosuđu u direktivama vijeća:

85/337/EEZ i 96/61/EZ;

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

257

Ostale direktive kojima je isto tako propisano sudjelovanje javnosti kod

donošenja odluka u pitanjima okoliša:

Direktiva 2001/42/EZ od 27. juna 2001. o procjeni određenih planova i

programa koji se odnose na okoliš;

Direktiva 2000/60/EZ od 23. oktobra 2000. kojom se uspostavlja okvir za

djelovanje Zajednice u području vodne politike konvencije;

Usvojeni su brojni drugi dokumenti, kao npr:

Europska povelju o vodama, prva regionalna konvencija u Europi o toj

materiji,

Sporazum o europsko-afričkim migratornim vrstama (AEWA),

Sporazum o zaštiti šišmiša u Europi (EUROBATS),

Sporazum o zaštiti kitova (Cetacea) u Crnom moru, Mediteranu i rubnim

područjima Atlantskog oceana (ACCOBAMS),

Sporazum o mjerama zaštite tankokljunog pozviždača (Numenius

tenuirostris)

Sporazum o zaštiti i upravljanju srednje europskim populacijama droplje

(Otis tarda),

U ovom trenutku postoje dva standarda koja se primjenjuju u oblasti

razvijanja sistema upravljanja okolišem. To su standardi ISO 1401 i EMAS

(European Co-management and Audit Scheme – Evropska šema za eko

upravljanje i reviziju). Ovo su standardi koji se primjenjuju dobrovoljno na

sve pravne osobe i koji određuju kako treba razviti djelotvoran sistem

upravljanja okolišem.

Prilikom opredjeljivanja po kojem od ova dva standarda će se

pristupiti razvijanju sistema upravljanja okolišem, treba voditi računa da

preduzeće mora poći od najbolje raspoložive tehnike (BAT) pod kojom se

podrazumjevaju one koje su najefikasnije u dobivanju visokog općeg nivoa

zaštite okoliša u cijelini, pod uslovom da su održivi sa tehničke i ekonomske

tačke gledišta u smislu troškova i omogućuju široku upotrebu unutar datog

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

258

sektora, a da se radi o proizvodnim tehnikama i načinima na koji se

postrojenja projektuju, grade, održavaju i zatvaraju.

BREF dokumenti su posvećeni cjelokupnom i integralnom pristupu

unutar jednog industrijskog sektora, koji sadrže od zakonodavnog konteksta,

opisa trenutnih procesa, podacima o nivoima zagađujućih emisija, potrošnji

sirovina, energije i vode, popis tehnika, informacija o novim tehnikama i

tehnologijama za prevenciju i smanjenje zagađenja.

Pored prednosti koja se odnosi na bolji način upravljanja problemima

okoliša (koji se vidljivo odražava na ekonomskom planu), zakonodavstva,

udovoljavanja zahtjevima potrošača te poboljšanja slike organizacije, danas

sazrijevaju preduslovi za drukčiji odnos certificiranih firmi sa javnim

službama i službama za nadzor (na pr. lakše dobivanje ovlaštenja,

jednostavnija kontrola). Sa stanovišta nezavisne treće strane koju akreditira

ovlaštena ustanova, certifikacija prema ISO 14001 omogućuje vanjskome

svijetu (zainteresiranim subjektima) jasni dokaz o stvarnoj pouzdanosti

primjenjenoga sistema. Time ozbiljnost, kredibilitet i prepoznatljivost

odabrane certifikacijske kuće dobivaju temeljni značaj.

Već je poznato mišljenje da su norme ISO 14001 nastale

sazrijevanjem iskustava sa ISO 9001 u svijetu proizvođača, te iz snažne volje

za savladavanjem logike ‘Command and Control’ koja je dugo vremena

označavala odnos ‘Poduzeće/Okoliš’. Sistem upravljanja okolišem koji je

definiran međunarodnom normom temelji se na nastojanju uprave na:

poštivanju propisa

trajnim poboljšanjima

sprječavanju zagađivanja.

Dobrovoljna logika ISO 14001 organizacijama dopušta slobodu

usmjeravanja ka većem broju ciljeva povezanih sa poboljšanjima, koji su

ujedno u funkciji postojećih ekonomskih mogućnosti i tehnološke razine u

organizaciji. Broj firmi koje su se odlučile slijediti tu logiku neprekidno raste

te je na pojedinim tržištima, kao što su azijska a napose Japan, i u pojedinim

sektorima, kao što su hemijski i automobilski, postalo nezamislivo poslovati

sa svijetom bez ssistema upravljanja okolišem prema ISO 14001.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

259

Po osnovu Sporazuma o sukcesiji između država bivše SFRJ, Bosna i

Hercegovina je preuzela ratifikikaciju svih Konvencija koje su bile

prihvaćene u SFRJ, ali je i pristupila prihvatanju Konvencija koje su

donesene i u novije vrijeme. Tako su ratifikovani Konvencija o

prekograničnom oneščišćenju zraka, Konvencija o klimatskim protokolima,

Kyoto protokol, Bečka konvencija za zaštitu ozonskog omotača i dr.

**1. Aarhuska konvencija**

Imajući u vidu obaveze koja proizilaze iz Konvencije, ovom prilikom

se posebna pažnja posvećuje KONVENCIJI O PRISTUPU

INFORMACIJAMA, UČEŠĆU JAVNOSTI U DONOŠENJU ODLUKA I

PRISTUPU PRAVOSUĐU U OBLASTI OKOLIŠA, koja je poznata kao

AARHUSKA KONVENCIJA. Ova Konvencija je donesena u Aarhusu,

Danskoj, 25.06.1998. Aarhuska konvencija je stupila na snagu 30.oktobra

2001. godine. (da bi Konvencija stupila na snagu, bilo je potrebno da prođe

devedeset dana od deponovanja šesnaestog ratifikacionog instrumenta).

Bosna i Hercegovina je pristupila Arhuskoj konvenciji 15.09.2008. godine

(Sl. glasnik BiH-MU, broj: 8/08). Aarhuska konvencija, kao jedna od

konvencija koja ima izuzetan značaj u ostvarivanja prava na zaštitu okoliša,

ima tri osnovna stuba koja usmjeravaju cjelokupno dalje dejstvo konvencije, i

to kroz:

1. Slobodan pristup informacijama;

2. Učešće javnosti u donošenju odluka;

3. Pristup pravdi.

Informacije koje se odnose na okoliš moraju postati javno dobro koje

je dostupno svim zainteresovanim i samim tim se mora omogućiti učešće u

odlučivanju, odnosno ostvarivanju prava na pravnu zaštitu pred sudom

odnosno drugim organima, u slučaju da se ne omogući ostvarivanje tih prava.

Na ovaj način se i ostvaruje sveukupni cilj Konvencije, a to je da se vlade i

nadležni organi otvore za javnost i učine dostupnim informacije koje se

odnose na okoliš.

Osnovne postavke Konvencije se ogledaju u slijedećem:

Svaki pojedinac ima pravo da od javnih organa dobije informacije o okolišu;

(npr., u Tuzli je uvijek bio problem dobiti kvalitetne informacije o zagađenju

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

260

zraka, a posebno je teško bilo dobiti podatke o emisijama štetnih čestica i

termoelektrane, Sode ili Cementare u Lukavcu i sl);

• takav pojedinac ne treba da:

– obrazlaže svoj zahtjev,

– bude državljanin ili

– ima boravak u dotičnoj zemlji.

• ova konvencija definira:

– pravila o načinu traženja informacija,

– rok davanja odgovora na ovakve zahtjeve,

– okolnosti pod kojima se može odbiti davanje informacija i

– šta se može preduzeti kada je zahtev neopravdano odbijen.

Vlade bi trebalo obavezno da konsultiraju javnost prilikom davanja

prijedloga za određene aktivnosti, (ove aktivnosti su navedene u Prilogu 1

Konvencije), kada se pretpostavlja da bi one mogle negativno uticati na

okolinu.

Arhuska konvencija precizno definira koje su vrste informacija o predloženoj

odluci neophodne i na koji se način javnost o njima obavještava (preko

sredstava informiranja ili pojedinačno).

Svaki pojedinac ima pravo da podnese prijavu sudu ili drugom nezavisnom

tijelu za bilo koji slučaj u kome mu nisu date tražene informacije ili mu nije

omogućeno da učestvuje u procesu odlučivanja o pitanjima zaštite okoline.

Isto pravo odnosi se i na slučajeve u kojima neka osoba ili javni organ vlasti

krši postojeće zakone o životnoj sredini ili u kojima je ugroženo pravo neke

osobe na zdravu okolinu.

Nevladine organizacije takođe mogu da iniciraju sudske procese ukoliko im

je namera zaštita okoline.

Osim opštih obaveza koje potpisnice Konvencije preuzimaju, one su takođe

riješile da omoguće da lica koja sprovode svoja prava po Konvenciji ne budu

za svoje angažovanje ni na koji način kažnjena, sudski gonjena ili

uznemiravana.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

261

**2. Zaštita okoliša u Bosni i Hercegovini**

Zaštiti okoliša je dato puno pažnje u zakonodavnim aktivnostima,

počev od Ustava BiH, koji je u članu 3.t.2., dao poseban značaj zaštiti okoliša,

uređujući to na način da će Entiteti osigurati sigurnu i zdravu sredinu za sve

osobe u područjima pod njihovom nadležnošću.

Ovakvo Ustavno opredjeljenje je dovelo do toga da Entiteti i Brčko

Distrikt BiH, donose svoje propise, utvrđuju svoje nadležnosti i svoje

principe, bez obzira što je, nekada, veoma teško napraviti granicu štetnih

uticaja koji se šire iz jednog geografskog područja u drugo.

Bosna i Hercegovina je usaglašavanju svojih propisa sa Arhuskom

konvencijom pristupila izradom pojedinih zakona, I prije pristupanja toj

Konvenciji. Zbog različitih nadležnosti, Zakon o slobodi pristupa

informacijama u Bosni i Hercegovini je objavljen u «Sl.glasniku BiH», broj

28/00 od 17.11.2000.g., broj 45/2006, broj 102/09 u Republici Srpskoj je

objavljen u «Sl.glasniku RS», broj 21/01 od 18.05.2001.g., dok je u Federaciji

BiH objavljen u «Sl.novinama FBiH», broj 32/01 od 24.07.2001.g. Osnovni

cilj ovih zakona je da se da javni pristup informacijama radi promoviranja

veće transparentnosti i odgovornosti javnih organa, i to omogučavanjem

svakom licu da ima pristup informacijama, a samim tim da ima mogućnosti

tražiti izmjene i davati komentar na svoje lične informacije koje su pod

kontrolom javnog organa. Prema tome, zakonom je zagarantovano pravo na

slobodan pristup informacijama, što predstavlja potpuno novo pravo u

domaćem zakonodavstvu, koje je veoma važno u oblasti zaštite okoliša.

Nakon ovoga se pristupilo usvajanju seta zakona iz oblasti zaštite

okoliša i u Federaciji BiH i u RS. U RS su usvojeni: Zakon o zaštiti životne

sredine, Zakon o zaštiti vazduha, Zakon o zaštiti voda, Zakon o upravljanju

otpada, Zakon o fondu za zaštitu životne okoline, koji su objavljeni u

«Sl.glasniku RS», broj 53/02 od 24.08.2002.g., «Sl.glasniku RS», 41/ 08 od

15/04/2008, U FBiH su usvojeni: Zakon o zaštiti prirode, Zakon o zaštiti

okoliša, Zakon o zaštiti zraka, Zakon o upravljanju otpadom, Zakon o zaštiti

voda, Zakon o fondu za zaštitu okoliša, i svi su objavljeni u «Sl.novinama

FBIH», broj 33/03 od 19.07.2003.g. Od tada je došlo do brojnih promjena, te

je izmjenjen i dopunjen Zakon o zaštiti zraka («Sl.novine FBiH», broj 4/10),

donesen je Zakon o vodama («Sl.novine FBiH», broj 70/06), Zakon o

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

262

prostornom planiranju i korištenju zemljišta («Sl.novine FBiH», broj 2/06,

72/07, 32/08, 4/10, 13/10, 45/10),.

Uz ove Zakone, i u Federaciji BiH i u Republici Srpska usvojen je

veći broj podzakonskih akata, kao što su Uredbe i pravilnici, koji su veoma

bitni radi provođenja procedura predviđenih Zakonima.

U Federaciji je donesen veliki broj podzakonskih propisa, značajnih za

odnos preduzeća prema zaštiti okoliša, i samim tim za utvrđivanje njihovih

odnosa kao društveno odgovornih subjekata, a to su:

1. Pravilnik o pogonima i postrojenjima za koje je obavezna procjena

utjecaja na okoliš i pogonima i postrojenjima koji mogu biti izgrađeni i

pušteni u rad samo ako imaju okolinsku dozvolu;(Objavljeno u

"Sl.novinama FBiH", broj 19/04 od 10.4.2004.)

2. Pravilnik o uvjetima za podnošenje zahtjeva za izdavanje okolinske

dozvole za pogone i postrojenja koja imaju izdate dozvole prije stupanja

na snagu Zakona o zaštiti okoliša; (Objavljeno u «Sl.novinama FBiH»,

broj 68/05 od 7.12.2005.)

3. Pravilnik o uvjetima i kriterijima koje moraju ispunjavati nosioci izrade

studije utjecaja na okoliš i visini naknade i ostalih troškova nastalih u

postupku procjene utjecaja na okoliš; (Objavljeno u «Sl.novinama FBiH»,

broj 68/05 od 7.12.2005.)

4. Pravilnik o rokovima za podnošenje zahtjeva za izdavanje okolinske

dozvole za pogone i postrojenja koja imaju izdate dozvole prije stupanja

na snagu Zakona o zaštiti okoliša; (Objavljeno u «Sl.novinama FBiH»,

broj 68/05 od 7.12.2005.)

5. Pravilnik o sadržaju izvještaja o stanju sigurnosti, sadržaju informacija

o sigurnosnim mjerama i sadržaju unutrašnjih i spoljnih planova

intervencije; (Objavljeno u «Sl.novinama FBiH», broj 68/05 od

7.12.2005.)

6. Pravilnik o izradi godišnjih/polugodišnjih programa inspekcije zaštite

okoliša; (Objavljeno u «Sl.novinama FBiH», broj 68/05 od 7.12.2005.)

Zakon o zaštiti životne sredine je predvidio donošenje provedbenih

propisa i u RS, među kojima su najznačajniji:

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

263

1. Uredba o postrojenjima koja mogu biti izgrađena i puštena u rad samo

ukoliko imaju ekološku dozvolu (objavljeno u "Sl.glasniku Republike

Srpske" broj 7/06 od 1. februara 2006.);

2. Uredba o projektima za koje se sprovodi procjena uticaja na životnu

sredinu i kriterijumima za odlučivanje o obavezi sprovođenja i obimu

procjene uticaja (Objavljeno u "Sl.glasniku Republike Srpske" broj 7/06 od 1.

februara 2006.)

3. Pravilnik o uslovima za podnošenje zahtjeva za izdavanje ekološke

dozvole za pogone i postrojenja koja imaju izdate dozvole prije stupanja na

snagu Zakona o zaštiti životne sredine (Objavljeno u "Sl.glasniku Republike

Srpske" broj 24/06 od 21. marta 2006.)

4. Pravilnik o rokovima za podnošenje zahtjeva za izdavanje ekološke

dozvole za pogone i postrojenja koja imaju izdate dozvole prije stupanja na

snagu Zakona o zaštiti životne sredine (Objavljeno u "Sl.glasniku Republike

Srpske" broj 24/06 od 21. marta 2006.)

Zakon o zaštiti životnog okoliša u Brčko Distriktu BiH, („Sl.glasnik BD“

24/04 i 01/05) je na istovjetan način, kao u FBiH i RS odredio obavezu

donošenja podzakonskih akata, među kojima su najvažniji:

1. Pravilnik o pogonima i postrojenjima za koje je obavezna procjena uticaja

na životnu sredinu i pogonima i postrojenjima koji mogu biti pušteni u rad

samo ako imaju ekološku dozvolu (usvojen 09.05.2006.)

2. Pravilnik o uslovima za podnošenje zahtjeva za izdavanje ekološke dozvole

za pogone i postrojenja koja imaju dozvole prije stupanja na snagu zakona o

zaštiti životne sredine (Sl. glasnik Brčko Distrikta, br. 24/04)

3. Pravilnik o rokovima za podnošenje zahtjeva za izdavanje ekološke dozvole

za pogone i postrojenja koji imaju dozvole prije stupanja na snagu zakona o

zaštiti životne sredine (Sl. glasnik Brčko Distrikta br. 24/04).

Postojanje ovolikog broja propisa nije i vjerodostojno mjerilo da se

isti valjano primjenjuju. Zakon o zaštiti okoliša, kao jedan od osnovnih

zakona iz ovih oblasti zaslužuje da se za njega da nekoliko napomena.

Osnovna načela iz Aarhuske konvencije su i ugrađena u ovaj Zakon.

Ta osnovna načela su učešće javnosti u donošenju odluka, pristup

informacijama iz oblasti okoliša, te pristup pravdi u cilju ostvarivanja prava

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

264

iz oblasti okoliša. Zaštita okoliša ostvaruju se putem učešća svih

zainteresiranih građana, na određenom nivou. Svaki pojedinac i organizacija

moraju imati odgovarajući pristup informacijama koje se odnose na okoliš, a

kojim raspolažu organi uprave, uključujući i informacije o opasnim

materijama i aktivnostima u njihovim zajednicama, kao i mogućnost učešća u

procesu donošenja odluka.

Na ovaj način javnosti je zagarantovan pristup informacijama,

mogućnost da učestvuju u procesu odlučivanja i pristup pravdi po pitanjima

vezanim za okoliš. Organi upravi su dužni obezbjediti da lica koja ostvaruju

svoja prava neće zbog toga biti kažnjeni, proganjani ili na bilo koji drugi

način uznemirivani zbog svog učešća.

Prvi i najvažniji element pristupa informacijama je određivanje

definicije takvih informacija. Informacija o okolišu, u smislu zakona, znači

bilo koju informaciju u pisanoj, vizuelnoj, audio, elektronskoj ili bilo kojoj

drugoj materijalnoj formi o:

- stanju elemenata okoliša, kao što su zrak i atmosfera, voda, tlo,

pejzaže, prostor i prirodna područja, biološki diverzitet i njegove

komponente, uključujući genetski modificirane organizme i međudjelovanje

ovih elemenata;

- faktorima, kao što su supstance, energija, buka i radijacija, i djelatnosti

i mjere, uključujući administrativne mjere, sporazume o zaštiti okoliša,

politike, zakonodavstvo, planove i programe, koji utiču ili postoji

vjerovatnoća da će uticati na elemente okoliša u okviru alineje 1. ovog člana,

analiza troškova i dobiti i druge ekonomske analize i pretpostavke koje se

koriste u odlučivanju u okolišu;

- stanju ljudskog zdravlja i sigurnosti, životnim uslovima, kulturnim

dobrima i građevinama, u mjeri u kojoj su ili bi mogli biti pod uticajem stanja

elemenata okoliša ili preko ovih elemenata pod uticajem faktora, djelatnosti

ili mjera navedenih u alineji 2. ovog člana,

- organima i institucijama nadležnim za okoliš;

Druga osnovna definicija Konvencije je definisanje značenja

“javnosti”. Prema Zakona *"*javnost*"* predstavlja jedno ili više fizičkih ili

pravnih osoba, i u skladu sa entitetskim zakonima ili praksom, njihova

udruženja, organizacije ili grupacije.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

265

U članu 30. Zakona je vrlo jasno rečeno ko je zainteresovana javnost

koja ima pravo pristupa ovoj vrsti podataka:

Zainteresirana javnost, u smislu ovog zakona, znači javnost koja ima

interes u odlučivanju u okolišu bilo zbog lokacije projekta ili zbog prirode

datog zahvata u okolišu, javnost koja je pod uticajem ili je vjerovatno da će

biti pod uticajem namjeravanog zahvata u okolišu i nevladine organizacije

koje promoviraju zaštitu okoliša.

Član 37 Zakona je odredio rok od 30 odnosno 60 dana od dana uvida

u informacije, za davanje primjedbi, informacija, analiza ili mišljenja za koje

zainteresovana javnost smatra da su bitni.

Može se konstatovati da su ove definicije u potpunosti preuzete iz

Konvencije.

Da bi uopšte poznavali uslove i načine na koji mogu ostvarivati svoja

prava iz oblasti zaštite okoliša, neophodno je mnogo više uraditi na edukaciji

građana, pa i nevladinih udruženja koja se bave ovom problematikom. U

članu 32. Zakona je utvrđena obaveza Ministarstva obrazovanja da izradi

godišnje obrazovne programe zaštite okoliša u cilju obrazovanja i podizanja

svijesti javnosti u oblasti okoliša. U posljednje vrijeme se ovom pitanju

posvećuje dužna pažnja, jer smo svjedoci brojnih aktivnosti u školskom

uzrastu, a već postoje brojna nevladina udruženja čiji je osnovni koncept rada

zaštita okoliša.

Ministarstvo će, kako je to regulisano čl.33. Zakona, na zahtjev

zainteresiranog lica, osigurati da informacije iz oblasti zaštite okoliša budu

dostupne javnosti i to što je prije moguće, a najkasnije u roku od 15 dana od

dana podnošenja zahtjeva osim u slučajevima kada sadržaj i složenost datih

informacija opravdava produženje ovog roka do jednog mjeseca.

Prema tome nadležni organ će osigurati da tražene informacije o

okolišu budu dostupne javnosti i to bez obaveze navođenja interesa. Ovakva

odredba je identična sa članom 4. Konvencije sa jednom izmjenom u pogledu

roka za davanje informacija.

Zahtjev za davanje informacija o okolišu može biti odbijen ukoliko:

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

266

- nijedan organ uprave ne poseduje tražene informacije o okolišu;

- je zahtjev očigledno neosnovan ili formuliran suviše uopćeno;

- se zahtjev tiče materijala koji je u fazi pripreme ili se tiče unutrašnje

komunikacije organa uprave gdje je takvo izuzimanje od davanja

informacije predviđeno nekim drugim zakonom, uzimajući u obzir

narušavanje općeg interesa davanjem informacije, ili

- u slučaju da je informacija već dostavljena predstavnicima nevladinih

organizacija, lokalnim zajednicama i štampi zbog kolektivnog javnog

interesa. U tom slučaju nadležni organ uprave će uputiti podnosioca zahtjeva

gdje može dobiti potrebne informacije.

Zahtjev za informacije o okolišu može biti odbijen ukoliko bi davanje

informacija imalo štetan utjecaj na:

- međunarodne odnose, odbranu ili opću bezbjednost;

- tok pravde, pravo lica na pravedno suđenje i mogućnost organa uprave da

sprovede krivični ili disciplinski postupak;

- povjerljivost informacija koje se tiču trgovine i industrije, gdje je takva

povjerljivost zaštićena zakonom kako bi se zaštitili legitimni ekonomski

interes. U ovom okviru, informacije o emisijama koje su bitne za zaštitu

okoliša ne smiju se otkrivati;

- prava intelektualne svojine;

- povjerljivost osobnih podataka i/ili dokumente koji se odnose na fizičke

osobe u slučaju da te osobe nisu dale saglasnost za otkrivanje datih

informacija javnosti, gdje je ta povjerljivost predviđena zakonom;

- interese treće osobe koja je obezbijedila tražene informacije a da na to nije

bilo pravno obavezna i ukoliko ta osoba ne da saglasnost za otkrivanje datog

materijala, ili

- okoliš na koji se informacije odnose, kao što su mjesta uzgoja rjetkih vrsta.

Razlog za odbijanje zahjeva za davanje informacija mora biti

obrazložen.

U članu 36 Zakona propisana je obaveza nadležnih organa da

obezbijede učešće javnosti u:

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

267

- postupcima procjene utjecaja projekata na okoliš;

- postupcima izdavanja okolinskih dozvola za pogone i postrojenja iz

svoje nadležnosti

- kao i u postupku donošenja drugih odluka koje mogu imati značajan

uticaj na okoliš.

Odmah nakon pokretanja upravnog postupka javnost će biti

informirana o slijedećem:

- predloženim aktivnostima i zahtjevu za izdavanje okolinske dozvole o

čemu će biti donesena odluka;

- nacrtu odluke;

- organima uprave koji su odgovorni za donošenje odluke;

- predviđenom postupku uključujući dostupne informacije o:

a) pokretanju postupka;

b) mogućnosti za učešće javnosti;

c) vremenu i mjestu predviđene javne rasprave;

d) nazivu organa uprave od kojih se mogu dobiti relevantne

informacije i izvršiti uvid u dokumentaciju;

e) nazivu organa uprave ili bilo kog drugog organa kome se mogu

podnijeti primjedbe i pitanja kao i rok za podnošenje primjedaba ili

pitanja,

f) okolišu koje su relevantne za predložene aktivnosti.

Zainteresirana javnost će biti obavještena prije ili najkasnije u vrijeme

početka postupka izvođenja dokaza i upozorena da se u roku od 30 dana

moraju podnijeti dokazi i činjenice koje se tiču datog slučaja.

Član 38. Zakona govori o trećem stubu Aarhuske konvencije, pristupu

pravdi. Ova odredba usmjerava na primjenu Zakona o upravnom postupku, u

svim slučajevima kada podnosilac zahtjeva smatra da njegov zahtjev za

dobijanje informacije nije razmatrn, nepravedno je odbijen, nepotpuno ili

djelomično neadekvatno odgovoreno, u kojim slučajevima se može pokrenuti

postupak preispitivanja odluke pred drugostepenim organom.

Odluka u drugostepenom upravnom i sudskom postupku donijet će se

po hitnom postupku”.

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

268

Ovdje se radi o pristupu pravdi vezano za probleme koji se tiču

pristupa informacijama. Ovaj član je u potpunosti u skladu sa zahtjevom iz

Konvencije da bilo koje lice može tražiti pravni lijek ukoliko smatra da je

njegov zahtjev za davanje informacija ignorisan, nezakonito odbijen, ili da na

njega nije dat adekvatan odgovor.

U članu 39. Zakona propisano je da predstavnici zainteresirane

javnosti koji su učestvovali u prvostepenom postupku imaju pravo da ulože

žalbu i da pokrenu postupak preispitivanja odluke, dijela odluke ili postupak

zbog neizvršavanja odluke, pred sudom.

Nakon provođenja postupka sud može:

- naložiti organima ponavljanje ili obnovu postupka;

- naložiti fizičkim osobama da preduzmu sve neophodne sanacione

mjere uključujući obustavu određenih aktivnosti i/ili plaćanje šteta;

- obavezati fizičke osobe da izvrše uplatu naknade u Federalni fond

zaštite okoliša kao i da snose troškove sudskog postupka i

- naložiti privremene mjere.

Ovlaštenja suda u ovakvim slučajevima su izuzetno velika, ali se još

uvijek nedovoljno ostvaruju. Interesantno je da neizvršavanje obaveza iz prva

tri stuba Arhuske konvencije koji su ugrađeni u Zakon, ne povlači za sobom i

kažnjavanje, jer to nije predviđeno kao prekršaj ovog Zakona. Zbog toga i

dalje imamo situaciju da neopravdano mali broj preduzeća oblasti zaštite

okoliša posvećuje dužnu pažnju.

Ovome doprinosi i rasprostranjen sindrom i na našem području koji

ima skraćenicu NIMBY (Not in My back yard – ne u mom dvorištu), jer svi

mi govorimo o potrebi izgradnje industrijskih postrojenja koji su preduslov

zapošljavanja većeg broja radnika, ulaznica za bolji život, ali kada treba

odlučivati o tome, onda je bolje da se taj objekat napravi na nekom drugom

mjestu, a ne u mojoj blizini. Vjerovatno je svima poznat slučaj sa pokušajima

izgradnje ekoloških deponija na području tuzlanskog kantona. Finansijska

sredstva su bila obezbjeđena, opravdanost izgradnje postoji, ali, nema

saglasnosti da se ta deponija izgradi na nekom određenom području. Dok se

ne donese kvalitetna odluka, kreditna sredstva se troše na izrade raznih

studija o opravdanosti, kamate se plaćaju, a rezultata nema.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

269

Osim ovoga, tu postoji i drugi sidnrom, koji je još izraženiji kod

određenog kruga ljudi i ima skračenicu NIMET (Not in My elektion time –

ne u vrijeme mog izbornog mandata), koji je prepoznatljiv i kod nas, jer je

malo političara koji su spremni da se uhvate u koštac sa problemom

donošenja odluka o izgradnji industrijskih objekata, voljni su da započnu

proceduru, ali ..»neka to neko drugi završi kada meni istekne mandat».

Uvijek se postavlja pitanje kakva je uloga preduzeća na zaštitu

okoliša, posebno imajući u vidu da je u BiH temelj razvoja privrede

postavljen na malim i srednjim preduzećima, a da je ostalo veoma malo tzv.

velikih preduzeća. Pogrešno se smatra da je uloga velikih preduzeća u

zagađivanju okoliša neuporedivo veća od zagađenja koje mogu učiniti mala i

srednja preduzeća. U porastu emisije glavnog stakleničkog plina – CO2, s

podjednakim učešćem od cca 30% učestvuju industrija, transport i

domačinstva. Baš činjenica da je okosnica rada u BiH rad malih i srednjih

preduzeća, ukazuje na potrebu da se ovom problemu posveti pažnja kroz

posmatranje rada malih i srednjih preduzeća.

Aktivnost Global Compacta je usmjerena na ukazivanje pogodnosti

poštivanja osnovnog principa zaštite životne sredine, dobrog poslovnog

odnosa prema sredini u kojoj se živi i radi, a što je izraženo kroz tri osnovna

prinicpa:

Podrška obazrivog pristupa izazovima okoliša

Poduzimanje inicijative za promocijom veće okolinske odgovornosti

Hrabriti razvoj i širenje okolinsko prijateljskih tehnologija.

Ovi principi su proizašli iz tzv. Agende 21. koja je usvojena u Riu de

Janeiru u junu 1992.g., gdje je u 30-om poglavlju pažnja posvećena jačanju

uloge biznisa i industrije u zaštiti okoliša. Sama činjenica da se kod nas

govori o Implementacija ovih principa predstavlja izuzetan napredak.

Međutim, tu treba imati u vidu da je ova Agenda usvojena 1992.g., a da se

njena implementacija u BIH tek očekuje, što opet ukazuje na činjenicu da smo

u ovoj oblasti u znatnom zaostatku.

Prvi princip koji govori o podršci obazrivog pristupa izazovima

okoliša, je izuzetno primjenjiv na naše području.

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

270

Zakon o zaštiti okoliša je utvrdio nekoliko načela djelovanja, od kojih

u ovom dijelu izdvajamo:

1. Načelo održivog razvoja

2. Načelo predostrožnosti i prevencije

Primjena svih ovih načela, pojedinačno i zajednički ukazuje na stalnu

potrebu obazrivog pristupa izazovima okoliša. Na ovo posebno ukazuje

načelo održivog razvoja i načelo predostrožnosti i prevencije. Održivost

okoliša podrazumijeva: očuvanje prirodnog blaga na način da stepen

potrošnje obnovljivih materijala, vodnih i energetskih resursa ne prevazilazi

okvire u kojima prirodni sistemi mogu to nadomjestiti i da stepen potrošnje

neobnovljivih resursa ne prevazilazi okvir prema kojem se održivi obnovljivi

resursi zamjenjuju.

Pri korištenju okoliša mora se ispoštovati načelo predostrožnosti, tj.

pažljivo upravljati i ekonomično koristiti komponente okoliša, te svesti na

najmanju moguću mjeru stvaranje otpada primjenom reciklaže nastalog

otpada, odnosno ponovnog korištenja prirodnih i vještačkih materijala.

Fokusiranje aktivnosti preduzeća na preventivnim mjerama daje

mnogo bolje rezultate nego poduzimanje aktivnosti nakon što se desi neka

ekološka katastrofa. Da bi se ovo postiglo, potrebno je prikazati jasnu sliku

rezultata preventivnih mjera u odnosu na aktivnosti koje se moraju

poduzimati nakon što se desi ekološka katastrofa. Zbog toga je važno

organizirati korištenje okoliša na način da rezultira najnižim mogućim

stepenom opterećenja i korištenja okoliša, da sprečava zagađivanje okoliša i

da sprečava štetu po okoliš.

Kada je u pitanju drugi princip Global compacta - Poduzimanje

inicijative za promocijom veće okolinske odgovornosti vrlo je važno ohrabriti

preduzeća da u svoje razvojne programe unesu obavezu praćenja odnosa

preduzeća prema zaštiti okoliša, na način da će pratiti uticaj proizvodnih

procesa na okoliš, kao i da će pratiti uticaj poduzetih mjera na smanjenje

štetnog uticaja na okoliš. Posmatrajući dosadašnje aktivnosti preduzeća na

ovom polju, može se konstatovati da je situacija veoma različita, od

preduzeća koja su već poduzela mnogobrojne aktivnosti u cilju kvalitetnog

pristupa zaštiti okoline, pa do preduzeća koja na ovom planu nisu poduzela

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

271

ništa, a što je vidljivo i kroz naprijed date podatke o zahtjevima za izdavanje

okolinskih – ekoloških dozvola.

U cilju postizanja većeg stepena društvene odgovornosti, potrebno je

od svih preduzeća tražiti da sačine analizu trenutačnog stanja, jer se samo na

takav način može utvrditi kakav je njihov odnos prema društvenoj

odgovornosti, kao nosilaca razvoja.

Ovakva analiza je preduslov za uspostavljanje sistema upravljanja

okolišem, čemu mora težiti svako preduzeća, koristeći sve pogodnosti koje

takvo upravljanje okolišem nudi.

Treći princip, «Hrabriti razvoj i širenje okolinsko prijateljskih

tehnologija», ima veoma pogodno tlo u našoj zemlji. Mala i srednja

preduzeća, gdje je do sada preovladala kategorija trgovinskih preduzeća, sve

više prerastaju u kategoriju proizvodnih preduzeća, koristeći brojne

pogodnosti koje su prisutne kod nas. Ovdje dolazi do izražaja načelo zamjene

i načelo integralnog pristupa iz Zakona o zaštiti okoliša. U postupcima

promjena djelatnosti, preduzeća se opremaju postrojenjima koja su

savremena, stare uređaje zamjenjuju novim, a pošto je to, u većini slučajeva

praćeno kreditnim odnosima sa bankama, tu dolazi do izražaja, obaveznost

postupanja u skladu sa okolinskim propisima, kao preduslov za dobijanje

kredita.

Na ovaj način, bankarstvo direktno utiče da preduzeća sve više pažnje

posvećuju opremanju sa strojevima koji omogučavaju recikliranje, koji štede

energiju ili na drugi način direktno utiču na poboljšanje uslova življenja i

poboljšanje odnosa prema okolišu.

Proizvodi koji su namjenjeni izvozu, kao preduslov za izvoz, imaju

obavezu da ispunjavaju propisane standarde, što direktno govori i o uticaju

kupaca na uvođenje novih tehnologija koje su prijateljske u odnosu na okoliš.

Kod nas se vrlo često postavlja pitanje koje su to prednosti korištenja

ovih tehnologija, jer trenutačno izdvajanje iz prihoda preduzeća većih

sredstava u cilju poboljšanja odnosa prema zaštiti okoliša, a da se odmah ne

vide finansijski efekti, nailazi na odbijanje kod menadžera preduzeća.

Zbog ovakvih pitanja, mora se istaći slijedeće:

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

272

Finansijski efekti se ipak odmah osjete u postupcima odobravanja

kredita. Osim ekonomskih pokazatelja, banka zahtjeva da se obradi i kriterij

smanjenja ekološkog rizika, te ne odobrava kredite u slučajevima kada se radi

na uvođenju tehnologije koja će povečati ekološki rizik. Osiguravajuća

društva, također ugovaraju posebne uslove za police osiguranja kod

povećanih ekoloških rizika.

Ipak, najveće pogodnosti se javljaju kao posredni finansijski efekti.

Naime, preduzeća koja već imaju uređen sistem upravljanja okolišem, postaju

prepoznatljiva na tržištu, te daleko lakše mogu pronaći kupca u inostranstvu, a

samim tim im se otvaraju nova tržišta.

Svakodnevna edukacija potrošača dovodi do toga da se potrošači sve

više okreću kupovini roba koje su proizvedene u skladu sa ekološkim

normama, da zahtjevaju sve veće kontrole robe u cilju izbjegavanja kupovine

robe koja je štetna za zdravlje, tako da tržište počinje da diktira proizvodnju

robe sa tehnologijama koje su prijateljske sa ekologijom. Sve su češće pojave

otkazivanja naruđbi i vračanje isporučene robe koja ne odgovara tim

standardima. Odnos krajnjeg potrošača prema robi, postaje sve više mjerilo na

osnovu kojeg se i proizvodi roba.

Sve veća cijena energije, direktno utiče da se preduzeća sve više

pažnje posvećuju unutrašnjoj organizacji, boljem upravljanju proizvodnjom,

kako bi bez dodatnih troškova postigle povečanu efikasnost proizvodnje. To

je veoma vidljivo kod drvoprerađivačkih firmi, koje su u ranijem periodu

znale uništavati ogromne količine drvnog otpada, a sada ga prerađuju i

izvoze, a ostatak koriste kao vlastito gorivo za sušare i druge potrebe.

Ogromne uštede se postižu i kroz bolje organizovanje transporta, koristeći

povratni transport, usputne transporte i druge pogodnosti uštede energije.

Poseban finansijski efekat se dobija kada se koristi sirovina na način

da se nakon korištenja može reciklirati. Na žalost, ovom dijelu finansijskog

efekta još uvijek nije posvećena dovoljna pažnja. Ogromne količine papira se

uništavaju bez slanja u reciklažu, plastične boce plutaju našim rijekama,

staklena ambalaža se ne otkupljuje. U cilju poboljšanja ovih finansijskih

efekata, Svjetska banka je krenula u finansiranje izgradnje eko deponija, koje

bi i imale zadatak da organizuju prikupljanje otpada na način da se može ući u

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

273

proces recikliranja. I ovaj proces nailazi na protivljenja, zbog čega se

pojedinačnim aktivnostima pristupa rješavanju tog pitanja. Tako je Coca cola

najavila da će ići na otkup plastične ambalaže, na koji način će uštedjeti

znatna sredstva.

Aktivna uloga sve većeg broja nevladinih organizacija u zaštiti

okoliša, već u fazama odobravanja prethodnih radnji za izgradnju proizvodnih

kapaciteta za koje se smatra da će imati štetan ekološki uticaj, dovodi u

situaciju da i menadžmenti preduzeća počinju cijeniti njihov uticaj, te

preduzimaju sve aktivnosti da ne dolazi do narušavanja eko sistema, jer svi

postupci osporavanja su spori, a to onda znatno utiče na sigurnost i

djelotvornost buduće investicije. Već su poznati slučajevi kada je zbog

aktivnosti nevladinih organizacija, pa i samih mještana, obustavljena

investicija, bez obzira što su bila uložena znatna finansijska sredstva. Ovo

dovodi do toga da se već određeni broj preduzeća opredjeljuje da koristi

napredne tehnologije, koje su znatno iznad utvrđenih normi zaštite okoline,

jer je utvrđeno da je jednostavnije i finansijski isplativije, dugoročno gledano,

koristiti takav pristup, nego vršiti česte prepravke i usklađivanja sa normama.

Ovdje bi bilo interesantno obraditi i odnos prema Zakonu o

prostornom planiranju i korištenju zemljišta (objavljen u «Sl.novinama

FBiH», br.2/06,72/07, 32/08, 4/10, 13/10, 45/10), u kojem je posvećeno dosta

pažnje postupku dobijanja okolinske dozvole, ali sam značaj i postupak

dobijanja okolinske dozvole zaslužuje da to bude posebna tema. Ipak, kroz

samu prezentaciju ovog rada, biće govora i o okolinskoj dozvoli.

Naše krivično zakonodavstvo je utvrdilo neka krivična djela iz oblasti

zaštite okoliša, a glava XXVI u Krivičnom zakonu FBiH, je dobila naziv

KRIVIČNA DJELA PROTIV OKOLIŠA, POLJOPRIVREDE I PRIRODNIH

DOBARA. To su krivična djela utvrđena u čl. 303. Onečišćenje okoliša,

čl.304. Ugrožavanje okoliša napravama, čl. 395., Ugrožavanje okoliša

otpadom, čl.306. Ugrožavanje okoliša bukom, zatim čl.315. Pustošenje šuma,

i čl. 321. Oštećenje, uništenje i nedozvoljeni izvoz spomenika kulture i

zaštićenih objekata prirode.

Miralem Porobić, Ajla Avdagić: TRI STUBA AARHUŠKE KONVENCIJE SA POSEBNIM

OSVRTOM NA ZAŠTITU OKOLIŠA

274

**ZAKLJUČAK**

Aktivno uključivanja pravosudnih organa blagovremenim donošenjem

sudskih odluka, sigurno je da može pospješiti i poboljšati odnos prema našem

okolišu.

Međutim, ukoliko se ne posveti dužna pažnja i edukaciji stanovništva,

te povečavanju njihove uloge u prethodnim postupcima kod donošenja

odluka, ni pravosudni organi neće moći samostalno ništa učiniti.

Pri tome, uvijek bi trebali imati na umu poznatu indijansku izreku «...

Zemlju nismo naslijedili od svojih predaka. Posudili smo je od svojih

potomaka!»

Omogućimo i mi našim potomcima da uživaju u ljepotama našeg

okruženja.